

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 24. aprīlī |

**18.**

**Par rezerves zemes fondā ieskaitītās zemes vienības ar kadastra apzīmējumu**

**7444 004 0252 piekritību un ierakstīšanu zemesgrāmatā**

**uz Ogres novada pašvaldības vārda**

Ogres novada pašvaldībā (turpmāk – Pašvaldība) saņemts akciju sabiedrības “Latvijas valsts meži”, vienotais reģistrācijas Nr. 40003466281, (turpmāk - LVM) 2025. gada 3. marta iesniegums Nr. 4.1-2\_01cn\_260\_25\_194, reģistrēts Pašvaldībā 2025. gada 4. martā ar Nr. 2-4.1/1365 (turpmāk – Iesniegums).

Izskatot LVM Iesniegumu Pašvaldības dome konstatē:

1. Iesniegumā LVM ierosina no rezerves zemes fondā ieskaitītās zemes vienības ar kadastra apzīmējumu 7444 004 0188 (turpmāk – Zemes vienība), kas atrodas nekustamā īpašuma ar nosaukumu “Tīrumnieku Jāņi”, Birzgales pag., Ogres nov., kadastra numurs 7444 006 0153, sastāvā nodalīt zemes vienības daļu, uz kuras atrodas Pašvaldībai piekritīgas inženierbūves “P88 – Kalniņi – pēc tilta”, Birzgales pag., Ogres. nov., ar kadastra apzīmējumu 74440040142001, ceļa posms 162,0 m garumā un 2,5 m platumā, kas piekristu Pašvaldībai minētās inženierbūves uzturēšanai un apsaimniekošanai;
2. saskaņā ar Ogres novada pašvaldības domes 2025. gada 21. februāra lēmumu “Par rezerves zemes fondā ieskaitīto zemes vienību ar kadastra apzīmējumiem 74440020118, 74440040188 un 74440070158, Birzgales pagasts, Ogres novads, un zemes vienības ar kadastra apzīmējumu 74840040186, Rembates pagasts, Ogres novads, piekritību Latvijas valstij Zemkopības ministrijas personā” (sēdes protokols Nr. 2., 24.), (turpmāk – Lēmums) Zemes vienība piekrīt Latvijas valstij Zemkopības ministrijas personā;
3. Valsts zemes dienesta Nekustamā īpašuma valsts kadastra informācijas sistēmā (turpmāk – NĪVKIS) Pašvaldības tiesiskajā valdījumā reģistrēta inženierbūve “P88 – Kalniņi – pēc tilta”, Birzgales pag., Ogres. nov., ar kadastra apzīmējumu 74440040142001 (turpmāk – Inženierbūve);
4. pamatojoties uz LVM Iesniegumu, Pašvaldības Centrālās administrācijas Nekustamo īpašumu pārvaldes nodaļa, 2025. gada 12. martā pieņēma lēmumu Nr. 10-2.1/24 “Par zemes vienības ar kadastra apzīmējumu 74440040188, Birzgales pagasts, Ogres novads sadalīšanu” (turpmāk - lēmums Nr. 10-2.1/24), ar kuru nolēma sadalīt Zemes vienību divās daļās, nosakot, ka:
   1. projektētajai zemes vienībai Nr. 1, ar aptuveno platību 2,0 ha, nekustamā īpašuma lietošanas mērķis ir “Zeme, uz kuras galvenā saimnieciskā darbība ir mežsaimniecība”(NĪLM kods 0201, platība 2,0 ha);
   2. projektētajai zemes vienībai Nr. 2, ar aptuveno platību 0,1 ha, nekustamā īpašuma lietošanas mērķis ir “Zeme dzelzceļa infrastruktūras zemes nodalījuma joslā un ceļu zemes nodalījuma joslā “ (NĪLM kods 1101, platība 0,1 ha);
5. saskaņā ar lēmumu Nr. 10-2.1/24, Valsts zemes dienests ir veicis Zemes vienības sadali un NĪVKIS reģistrētas 2 (divas) zemes vienības:
   1. ar kadastra apzīmējumu 74440040251, 2,0 ha platībā;
   2. ar kadastra apzīmējumu 74440040252, 0,1 ha platībā,

abas zemes vienības ir nekustamā īpašuma ar nosaukumu “Tīrumnieku Jāņi”, Birzgales pagasts, Ogres novads, kadastra numurs 74440060153, sastāvā kā rezerves zemes fonda zemes.

Likuma “Par valsts un pašvaldību zemes īpašumu tiesībām un to nostiprināšanu zemesgrāmatās” (turpmāk - Likums) 4.1 panta otrās daļas 1. punktā noteikts, ka zeme, kuras piederība 1940. gada 21. jūlijā nav konstatēta, zemes reformas laikā piekrīt pašvaldībai un ierakstāma zemesgrāmatā uz pašvaldības vārda, - ja uz šīs zemes ir pašvaldībai piederošas ēkas (būves).

Atbilstoši šī brīža situācijai un NĪVKIS reģistrētiem datiem, kas apliecina, ka saskaņā ar Likuma 4.1 panta otrās daļas 1. punktu uz zemes vienības ar kadastra apzīmējumu 74440040252 (0,1 ha platībā) atrodas Pašvaldībai piekritīga Inženierbūve (162,0 metru garumā un 2,5 m platumā) secināms, ka zemes vienība ar kadastra apzīmējumu 74440040252 (0,1 ha platībā) ir piekritīga Pašvaldībai un ierakstāma zemesgrāmatā uz Pašvaldības vārda.

Zemes pārvaldības likuma 13. panta trešajā daļā noteikts pienākums pašvaldībām atbilstoši savai kompetencei nodrošināt zemes pārraudzību savā administratīvajā teritorijā, savukārt 17. panta sestajā daļā noteikts, ka lēmumu par zemes ierakstīšanu zemesgrāmatā pieņem pašvaldība.

Ievērojot to, ka Pašvaldības Inženierbūves uzturēšanai un apsaimniekošanai ar LVM ierosinājumu par rezerves zemes fondā ieskaitītas Zemes vienības, kas piekrīt Latvijas valstij Zemkopības ministrijas personā, sadalīšanu, ir izveidota zemes vienība ar kadastra apzīmējumu 7444 004 0252 (0,1 ha platībā), nepieciešams lemt par zemes vienības piekritību Pašvaldībai un īpašuma tiesību nostiprināšanu zemesgrāmatā uz Pašvaldības vārda.

Pamatojoties uz Pašvaldību likuma 10. panta pirmās daļas 16. un 21. punktu, likuma “Par valsts un pašvaldību zemes īpašumu tiesībām un to nostiprināšanu zemesgrāmatās” 4.1 panta otrās daļas 1. punktu, Zemes pārvaldības likuma 17. panta sesto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Noteikt**,ka zemes vienība ar kadastra apzīmējumu 7444 004 0252 (0,1 ha platībā) Birzgales pagastā, Ogres novadā, saskaņā ar pielikumu, piekrīt Ogres novada pašvaldībai un ierakstāma zemesgrāmatā uz pašvaldības vārda.
2. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1. punktā minētās zemes vienības piekritību pašvaldībai.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)